
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 827 


28 Ιουνίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τ ροποποίηση-συμπλήρωση της 19248/160/ΓΔΑΠΠΠΔΕ/ 
8-6-2001 απόφασηςτου Υπουργού Εθν. Οικονομίας& 
Οικονομικών για τον καθορισμό του ειδικού επιδόμα¬ 
τος, του ύψουςτης εκτός έδρας αποζημίωσης καιτων 


εξόδων μετακίνησης του προσωπικού σύμφωνα μετο 

άρθρο 7 παρ. 7 του Ν. 2860/2000 . 1 

Υπερωριακή εργασία προσωπικού Λιμενικού Ταμείου 
Ν. Μαγνησίας με σχέση εργασίας Ιδιωτικού Δικαί¬ 
ου, για το Α’εξάμηνο του 2001. 2 


Αναγραφή των τιμών των προϊόντων που προσφέρονται 
στους καταναλωτές - Προσαρμογή της ελληνικής 
νομοθεσίας στις διατάξεις της οδηγίας 98/6/ΕΚ του 
Ευρωπαϊκού Κοινοβουλίου και του Συμβουλίου της 
16ης Φεβρουάριου 1998 περί της προστασίας των 


καταναλωτών όσον αφορά την αναγραφή των τιμών 
των προϊόντων που προσφέρονται στους καταναλω¬ 
τές (ΕΕ αριθμ. Ι_ 80 της 18.3.1998, σελ. 27-31). 3 

Τροποποίηση απόφασης «Ανασυγκρότηση Ολομέλει¬ 
ας και Τμημάτωντου Α.Σ.Ε.». 4 

Καθορισμός ποσοστού απολύσεων κατά το Β' εξάμη¬ 
νο 2001. 5 

Προηγούμενη γνωστοποίηση, σύμφωνα με το Ν. 
703/77, όπως ισχύει, της συγκέντρωσης επιχειρή¬ 
σεων που αφορά τη μεταβίβαση επιχειρηματικής 
δραστηριότητας του ομίλου ΤαΙ<6ά3 ΟάβπιίοδΙ Ιη- 
άυείπΘε Ι_1ά στον όμιλο Βεεΐ ΑΚΙίθπρθδθΙΙεοΙΐδίΙ. 6 


ΑΠΟΦΑΣΕΙ Σ 

Αριθ. 19880/186/ΓΔΑΠΠΠΔΕ (1) 

Τροποποίηση-συμπλήρωση της 19248/160/ΓΔΑΠΠΠΔΕ/ 
8-6-2001 απόφασης του Υπουργού Εθνικής Οικονο¬ 
μίας και Οικονομικών για τον καθορισμό του ειδικού 
επιδόματος, του ύψους της εκτός έδρας αποζημίωσης 
και των εξόδων μετακίνησης του προσωπικού σύμφω¬ 
να μετο άρθρο 7παρ. 7του Ν. 2860/2000 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 29 Ατού Ν. 1558/85 «Κυβέρνηση και Κυ¬ 


βερνητικά Όργανα» (ΦΕΚ 137/Α) όπως συμπληρώθηκε 
μετο άρθρο 27 του Ν.2081/92 (ΦΕΚ 154/Α) και τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ 
38/Α). 

2. Την κοινή απόφαση του Πρωθυπουργού και του 
Υπουργού Εθνικής Οικονομίας με αρ. ΔΙΟΕ/27081/540/ 
27-7-2000 «Καθορισμός αρμοδιοτήτων των Υφυπουργών 
Εθνικής Οικονομίας» (ΦΕΚ 970/Β/3-8-2000). 

4. Την κοινή απόφαση του Πρωθυπουργού και του 
Υπουργού Οικονομικών με αριθ. ΔΙΟΕ/1039386/441 / 
Α0006/21.04.2000 «Ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών» 
(ΦΕΚ 571/Β/21.04.2000). 

5. Το Νόμο 2860/2000 (ΦΕΚ 251/14-11-2000) «Διαχείρι¬ 
ση, παρακολούθηση καιέλεγχοςτου Κ.Π.Σ. και άλλες δια¬ 
τάξεις» και ειδικότερα τα άρθρα 7 παρ. 7,3, 10 παρ. 2, 17 
παρ. 6,19 παρ. 5, 20 παρ. 2. 

6. Το άρθρο 3 του Ν. 2874/2000 (ΦΕΚ 286/Α/29-12-2000) 
«Προώθηση της απασχόλησης και άλλες διατάξεις». 

7. Το γεγονός ότι από την απόφαση αυτή προκαλείται 
ακαθόριστη δαπάνη, η οποία θα αντιμετωπιστεί από πι¬ 
στώσεις του προϋπολογισμού δημοσίων επενδύσεων, 
αποφασίζουμε: 

Την τροποποίηση - συμπλήρωση της υπ’ αριθ. 19248/ 
160/ΓΔΑΠΠΠΔΕ/8-6-2001 απόφασής μας ως εξής: 

Στο άρθρο 1 στοιχείο γ. την αντικατάσταση των λέξεων 
«το ύψος των επτακοσίων πενήντα χιλιάδων δραχμών» με 
τις λέξεις «το ύψος των επτακοσίων τριάντα χιλιάδων 
δραχμών». 

Στο δεύτερο εδάφιο της παραγράφου Β του άρθρου 
3 διαγράφονται οι λέξεις «καθώς και για τον έλεγχο των 
Ειδικών Καταστάσεων Δικαιούχων». 

Στο τέλος του τρίτου εδαφίου της παραγράφου Β' του 
άρθρου 3 μετά από τις λέξεις «σχετικό διαγωνισμό» τίθε¬ 
ται κόμμα και προστίθενται οι λέξεις «που διενεργείται 
από τη Διεύθυνση Οικονομικού του Υπουργείου Εθνικής 
Οικονομίας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/36441/0022 (2) 

Υπερωριακή εργασία προσωπικού Λιμενικού Ταμείου Ν. 
Μαγνησίας με σχέση εργασίας Ιδιωτικού Δικαίου, για 
το Α’ εξάμηνο του 2001. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/1997, όπως 
αυτός έχει τροποποιηθεί με τις διατάξεις του 15 του Ν. 
2592/1998 «Αναπροσαρμογή συντάξεων πολιτικών συ¬ 
νταξιούχων του Δημοσίου, ρύθμιση συνταξιοδοτικών θε¬ 
μάτων και άλλες διατάξεις» (Φ.Ε.Κ. 57 Α/18-3-1998). 

2. Τις διατάξεις της αριθμ. 202643α/3480/0022 Κ.Υ.Α. 
«Επέκταση των διατάξεων του Ν. 2470/1997 στο προσωπι¬ 
κό με σχέση εργασίας Ιδιωτικού Δικαίου που απασχολείται 
στο Δημόσιο, Ν.Π.Δ.Δ. καιΟ.Τ.Α.» (ΦΕΚ462/Β/6.6.1997). 

3. Την αριθμ. 255/30.11.2000 Πράξη Λιμενικής Επιτρο¬ 
πής Ν. Μαγνησίας. 

4. Την αριθ. ΕΡ.64/1.3.2001 απόφαση του Τμήματος 
Κοινωνικής Επιθεώρησης Μαγνησίας της Επιθεώρησης 
Θεσσαλίας. 

5. Την αριθ. 02/13071/0022/18.5.1999 εγκύκλιο του 
Υπουργείου Οικονομικών/Γ.Λ.Κ. 

6. Το γεγονός ότι για την κάλυψη της σχετικής δαπάνης 
υπάρχει πίστωση στον Προϋπολογισμό του Λ.Τ.Ν. Μα¬ 
γνησίας. 

7. Την αριθμ. 02/74260/0004/15.10.1999 Κοινή Υπουργική 
Απόφαση «Μεταβίβαση εξουσίας υπογραφής... στο Γενικό 
Γραμματέα Δημοσιονομικής Πολιτικής του Υπουργείου Οι¬ 
κονομικών και στους Γενικούς Γραμματείς ... Εμπορικής 
Ναυτιλίας» (ΦΕΚ1925/Β/25.10.1999), αποφασίζουμε: 

Την έγκριση πραγματοποίησης υπερωριακής εργασίας 
για δύο (2) ώρες ημερησίως και μέχρι δεκαπέντε (15) 
ώρες εντός των νομίμων ορίων για καθένα από τους κα¬ 
τωτέρω υπαλλήλους του Λιμενικού Ταμείου Ν. Μαγνη¬ 
σίας με σχέση εργασίας ιδιωτικού δικαίου για την αντιμε¬ 
τώπιση απρόβλεπτων υπηρεσιακών αναγκών για το πρώ¬ 
το ημερολογιακό εξάμηνο 2001, ως εξής: 

Ένας (1) υδροδότης 

Ένας (1) εργάτης ΣΙΛΟ και εγκαταστάσεων. 

Η απόφαση αυτή, που ισχύει ένα μήνα πριν τη δημο¬ 
σίευσή της στην Εφημερίδα της Κυβερνήσεως, να δημο- 
σιευθεί στην Εφημερίδα της Κυβερνήσεως. 

Αθήνα, 8 Ιουνίου 2001 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Εμπορικής Ναυτιλίας 

ΙΩΑΝ. ΚΟΥΣΟΥΛΑΚΟΣ ΓΕΩΡΓ. ΧΑΛΒΑΤΖΟΓΛΟΥ 

-♦- 

Αριθ. Ζ1-404 (3) 

Αναγραφή των τιμών των προϊόντων που προσφέρονται 
στους καταναλωτές - Προσαρμογή της ελληνικής νο¬ 
μοθεσίας στις διατάξεις της οδηγίας 98/6/ΕΚ του Ευ¬ 
ρωπαϊκού Κοινοβουλίου και του Συμβουλίου της 16ης 
Φεβρουάριου 1998 περί της προστασίας των κατανα¬ 
λωτών όσον αφορά την αναγραφή των τιμών των προϊ¬ 
όντων που προσφέρονται στους καταναλωτές (ΕΕ 
αριθμ. Ε 80 της 18.3.1998, σελ. 27-31). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 1,2 παρ. 1 περιπτ. η' και 3 
του Νόμου 1338/83 «Εφαρμογή του Κοινοτικού Δικαίου» 


(ΦΕΚ Α’ 34), όπως τροποποιήθηκε με το άρθρο 6 του Νό¬ 
μου 1440/1984 «Συμμετοχή της Ελλάδας στο Κεφάλαιο, 
στα Αποθεματικά και στις προβλέψεις της Ευρωπαϊκής 
Τράπεζας Επενδύσεων, στο κεφάλαιο της Ευρωπαϊκής 
Κοινότητας Άνθρακα και Χάλυβα και του οργανισμού ΕΥ- 
ΡΑΤΟΜ (ΦΕΚ Α' 70) και με το άρθρο 65 του Νόμου 
1892/90 «Γιατον εκσυγχρονισμό και την ανάπτυξη και άλ¬ 
λες διατάξεις» (ΦΕΚΑ' 101). 

2. Το άρθρο 29Ατου Νόμου 1558/85 (ΦΕΚΑ' 137) «Κυ¬ 
βέρνηση και Κυβερνητικά Όργανα», όπως αυτό προστέ¬ 
θηκε με το άρθρο 27του Νόμου 2081/92 (ΦΕΚΑ' 154) και 
αντικαταστάθηκε με το άρθρο 1 παρ. 2α του Νόμου 
2469/97 (ΦΕΚΑ'38). 

3. Το Ν.Δ. 136/46 «περί Αγορανομικού Κώδικος» (ΦΕΚΑ' 
159), όπως ισχύει. 

4. Το Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚΑ' 19). 

5. Το Π.Δ. 195/97 «Σύσταση Γ ενικής Γ ραμματείας Κατα¬ 
ναλωτή και καθορισμός των αρμοδιοτήτων της» (ΦΕΚ Α' 
156). 

6. Τη με αρ. πρωτ. 303/5.5.2000 κοινή απόφαση του Πρω¬ 
θυπουργού και Υπουργού Ανάπτυξης «Περί ανάθεσης αρ¬ 
μοδιοτήτων στους Υφυπουργούς Ανάπτυξης Αλέξανδρο 
Καλαφάτη και Μαρία - Ελένη Αποστολάκη» (ΦΕΚ Β' 594). 

7. Την οδηγία 98/6/ΕΚ του Ευρωπαϊκού Κοινοβουλίου 
και του Συμβουλίου της 16ης Φεβρουάριου 1998 περί της 
προστασίας των καταναλωτών όσον αφορά την αναγρα¬ 
φή των τιμών των προϊόντων που προσφέρονται στους 
καταναλωτές (ΕΕ αριθ. ί 080 της 18/03/1998, σ. 27-31), 
προς εναρμόνιση με την οποία εκδίδεται η παρούσα από¬ 
φαση. 

8. Το γεγονός ότι δεν προκαλείται δαπάνη στον Κρατικό 
προϋπολογισμό, αποφασίζουμε: 

Άρθρο 1 

Σκοπός αυτής της απόφασης είναι η προσαρμογή της 
ελληνικής νομοθεσίας προς τις διατάξεις της οδηγίας του 
Ευρωπαϊκού Κοινοβουλίου και του Συμβουλίου 98/6/ΕΚ 
της 16ης Φεβρουάριου 1999 «περί της προστασίας των 
καταναλωτών όσον αφορά την αναγραφή των τιμών των 
προϊόντων που προσφέρονται στους καταναλωτές», με 
στόχο τη βελτίωση της ενημέρωσης των καταναλωτών 
και τη διευκόλυνση της σύγκρισης των τιμών των προϊό¬ 
ντων που προσφέρονται από τους εμπόρους στους κατα¬ 
ναλωτές. 

Άρθρο 2 

Για τους σκοπούς της παρούσης νοούνται ως : 

α) «Τιμή πώλησης» η τελική τιμή ενός προϊόντος ή μιας 
δεδομένης ποσότητας του προϊόντος συμπεριλαμβανο¬ 
μένου του ΦΠΑ και όλων των λοιπών φόρων. 

β) «Τιμή ανά μονάδα μέτρησης - ΤΜΜ» η τελική τιμή συ¬ 
μπεριλαμβανομένου του ΦΠΑ και όλων των λοιπών φό¬ 
ρων που ισχύει για ποσότητα ίση με τη μονάδα μέτρησης 
του προϊόντος, όπως αυτή προβλέπεται στο άρθρο 4, κα¬ 
τά περίπτωση. 

γ) «Προϊόντα πωλούμενα χύμα» προϊόντα που δεν είναι 
προσυσκευασμένα και μετρούνται ή ζυγίζονται παρουσία 
του καταναλωτή. 

δ) «Έμπορος» κάθε φυσικό ή νομικό πρόσωπο που πω- 
λεί ή προσφέρει για πώληση προϊόντα που εμπίπτουν 
στην εμπορική ή επαγγελματική του δραστηριότητα. 

ε) «Καταναλωτής» κάθε φυσικό πρόσωπο που αγοράζει 
ένα προϊόν για λόγους που δεν εμπίπτουν στην εμπορική 
ή επαγγελματική του δραστηριότητα. 

Άρθρο 3 

1. Τα προϊόντα που αναφέρονται στο άρθρο 1 πρέπει να 
αναγράφουν τιμή πώλησης και τιμή ανά μονάδα μέτρη¬ 
σης. Η τιμή ανά μονάδα μέτρησης απεικονίζεται σε μονά¬ 
δες ευρώ. 

2. Από την υποχρέωση αναγραφής της τιμής ανά μονά¬ 
δα μέτρησης εξαιρούνται τα προϊόντα στα οποία η τιμή 
ανά μονάδα μέτρησης ταυτίζεται με την τιμή πώλησης 
του προϊόντος 

3. Η παράγραφος 1 δεν εφαρμόζεται: 

α) Στα προϊόντα που διατίθενται κατά την παροχή υπη¬ 
ρεσιών 

β) Στα προϊόντα που αποτελούν αντικείμενο πλειστη- 
ριασμών καθώς και στις πωλήσεις έργων τέχνης και αντι- 
κών. 

4. Όταν τα προϊόντα διατίθενται στο εμπόριο χύμα, 
αναγράφεται μόνο η τιμή ανά μονάδα μέτρησης. 

5. Η υποχρέωση της παραγράφου 1 του παρόντος άρ¬ 
θρου εφαρμόζεται σε σχέση με τις διαφημίσεις μόνον 
όταν αναφέρεται η τιμή πώλησης του προϊόντος. 

Άρθρο 4 

1. Η τιμή πώλησης και η τιμή ανά μονάδα μέτρησης πρέ¬ 

πει να αναγνωρίζονται εύκολα και να είναι σαφείς και ευ¬ 
ανάγνωστες. Η αναγραφή γίνεται με τη βοήθεια πινακί¬ 
δων ή ετικετών, αναρτημένων ή προσκολλημένων στα ρά¬ 
φια για ομάδες προϊόντων ή στις ίδιες τις συσκευασίες τα 
δε στοιχεία (π.χ. δρχ.το λίτρο) της τιμής ανά μο¬ 

νάδα μέτρησης θα είναι του ίδιου μεγέθους μετά στοιχεία 
λιανικής πώλησης (τιμή κ.λ.π.) της συγκεκριμένης προσυ- 
σκευασίας. 

2. Η τιμή ανά μονάδα μέτρησης αναφέρεται ως τιμή ανά 
λίτρο ή κυβικό μέτρο για τα προϊόντα που πωλούνται κα¬ 
τά μονάδα όγκου, ως τιμή ανά χιλιόγραμμο για προϊόντα 
που πωλούνται κατά μονάδα βάρους, ως τιμή ανά μέτρο 
για τα προϊόντα που πωλούνται κατά μονάδα μήκους και 
ως τιμή ανά τετραγωνικό μέτρο για τα προϊόντα που πω- 
λούνται κατά μονάδα επιφάνειας. 

Για τα προσυσκευασμένα προϊόντα που στη συσκευα- 
σίατους αναγράφεται υποχρεωτικά το στραγγισμένο βά¬ 
ρος περιεχομένου, η τιμή ανά μονάδα μέτρησης αναφέ- 
ρεται υποχρεωτικά στο στραγγισμένο βάρος. 

Άρθρο 5 

Τα αναφερόμενα στους παρακάτω πίνακες προϊόντα , 
εξαιρούνται από την υποχρέωση αναγραφής της τιμής 
ανά μονάδα μέτρησης που προβλέπεται στο άρθρο 3 
παρ. 1 της παρούσας: 

ΠΙΝΑΚΑΣ I. 

Μη εδώδιμα προϊόντα. 

- Τα προϊόντα που πωλούνται με το τεμάχιο, με εξαίρε¬ 
ση αυτά για τα οποία στη διαφορά της τιμής λαμβάνεται 
υπόψη το βάρος ή ο όγκος. 

Στην έννοια τεμάχιο περιλαμβάνονται και τα προϊόντα, 
τα οποία πωλούνται σε μαζική συσκευασία, για τα οποία 
όμως υπάρχει υποχρέωση της αναγραφής του άρθρου 
των περιλαμβανομένων μονάδων του προϊόντος. 

- Τα διαφορετικά προϊόντα που πωλούνται σε κοινή συ¬ 
σκευασία . 

- Τα προϊόντα που πωλούνται από αυτόματα μηχανήμα¬ 
τα. 

- Τα προϊόντα που εμπεριέχονται στην ίδια συσκευασία 
και τα οποία πρόκειται να αναμειχθούν. 

- Τα καλλυντικά , τα προϊόντα αρωματοποιίας και καλ¬ 
λωπισμού. 


- Τα χρώματα, τα βερνίκια, οι μελάνες. 

- Τα ιδιότυπα προϊόντα (προϊόντα ΦΑΝΤΑΖΙ) 

- Τα προϊόντα των οποίων η ποσότητα είναι κάτω από 50 
γραμ. ή 50 χιλιοστόλιτρα και πάνω από 10 χλ/μα ή 10 λί¬ 
τρα. 

ΠΙΝΑΚΑΣ II. 

Εδώδιμα προϊόντα. 

- Τα ατομικά παγωτά βάρους μέχρι 200 γρ. 

- Τα προσυσκευασμένα τρόφιμα ή ποτά τα οποία : 

α) προσφέρονται από ξενοδοχεία, εστιατόρια, ταβέρ¬ 
νες, καντίνες, νοσοκομεία και παρόμοιες επιχειρήσεις και 
καταναλώνονται στους χώρους αυτούς. 

β) Αγοράζονται από τον καταναλωτή για εμπορική ή 
επαγγελματική δραστηριότητα. 

- Τα μαγειρευμένα ή ημιμαγειρευμένα φαγητά τα οποία 
είναι συσκευασμένα μαζί και αποτελούνται από κύρια 
προϊόντα περισσότερα του ενός. 

- Τα προϊόντα που πωλούνται από αγροκτήματα απ’ ευ¬ 
θείας από αγρότες προς καταναλωτές. 

- Τα προϊόντα που πωλούνται από ιδιώτη σε ιδιώτη. 

Άρθρο 6 

Από την υποχρέωση της αναγραφής της τιμής ανά μο¬ 
νάδα μέτρησης για τα προσυσκευασμένα προϊόντα, και 
μέχρι επανεξετάσεως του θέματος από την Κοινότητα 
σύμφωνα με το άρθρο 12 της οδηγίας 98/6/ΕΚ, εξαιρού¬ 
νται τα ακόλουθα καταστήματα: 

- Επιχειρήσεις λιανικής πώλησης τροφίμων και λοιπών 
καταναλωτικών προϊόντων με εμβαδόν που δεν υπερβαί¬ 
νει τα 50τ.μ. 

- Μικτά καταστήματα πώλησης ψιλικών. 

- Περίπτερα. 

- Υπαίθρια σημεία λιανικής πώλησης. 

-Τα καταστήματα λιανικής πώλησης που δεν διαθέτουν 
σύστημα αυτοεξυπηρέτησης πελατών (ΣΕΛΦ-ΣΕΡΒΙΣ) 
αλλά τα ίδια εξυπηρετούν τον πελάτη με το να του παρα¬ 
δίδουν τα προσυσκευασμένα τρόφιμα ή ποτά. 

Άρθρο 7 

Οι παραβάτες της παρούσας διώκονται κατά τις διατά¬ 
ξεις του ισχύοντος Αγορανομικού Κώδικα και τιμωρού¬ 
νται με τις ποινές που προβλέπονται από το άρθρο 30 αυ¬ 
τού. 

Άρθρο 8 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Από την έναρξη ισχύος της απόφασης αυτής καταρ- 
γούνται οι Αγορανομικές διατάξεις 25, 30/90. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 14 Ιουνίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΑΝΑΠΤΥΞΗΣ 

Γ. ΠΑΠΑΝΤΩΝΙΟΥ Μ. ΑΠΟΣΤΟΛΑΚΗ 

-♦- 

Αριθ. 94312 (4) 

Τροποποίηση απόφασης «Ανασυγκρότηση Ολομέλειας 
και Τμημάτων του Α.Σ.Ε.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις των άρθρων 28 - 33 του Ν. 3239/55 «Πε¬ 
ρί του τρόπου ρυθμίσεως των συλλογικών διαφορών ερ¬ 
γασίας». 

3. Τις διατάξεις του Ν.Δ/τος 184/69 «ΠερίΑ.Σ.Ε. και λοι¬ 
πών Συμβουλίων και Επιτροπών, αρμοδιότητας του 
Υπουργείου Εργασίας». 

4. Τις διατάξεις του άρθρου 25 του Π. Δ/τος 368/89 «Ορ¬ 
γανισμός του Υπουργείου Εργασίας» όπως τροποποιή¬ 
θηκε και ισχύει σήμερα. 

5. Τις διατάξεις του άρθρου 15 του Ν. 1568/85 «Υγιεινή 
και ασφάλεια των εργαζομένων». 

6. Τις διατάξεις του άρθρου 39 παρ. 1 εδαφ. 4 του Ν. 
1836/89 «Προώθηση της απασχόλησης και της επαγγελ¬ 
ματικής κατάρτισης και άλλες διατάξεις». 

7. Τις διατάξειςτου άρθρου 9του Ν. 1414/84 «Εφαρμο¬ 
γή της αρχής της Ισότητας των Φύλων». 

8. Τις διατάξειςτου Π. Δ/τος 296/91 για τη «Διαδικασία 
Προώθησης της Εφαρμογής των Διεθνών Κανόνων Ερ¬ 
γασίας». 

9. Τις διατάξεις του Π. Δ/τος 88/95 «Τροποποίηση της 
παρ. 1 του άρθρου 1 του Π. Δ/τος 296/91 για τη «Διαδικα¬ 
σία Προώθησης της Εφαρμογής των Διεθνών Κανόνων 
Εργασίας». 

10. Την 80168/82 κοινή απόφαση των Υπουργών Προε¬ 
δρίας της Κυβέρνησης και Εργασίας «Αναμόρφωση Συλ¬ 
λογικών Οργάνων γνωμοδοτικής αρμοδιότητας του 
Υπουργείου Εργασίας». 

11. Την 17992/83 κοινή απόφαση Υπουργών Προεδρίας 
της Κυβέρνησης και Εργασίας «Τροποποίηση και συ¬ 
μπλήρωση κοινής απόφασης για αναμόρφωση Συλλογι¬ 
κών Οργάνων γνωμοδοτικής αρμοδιότητας Υπουργείου 
Εργασίας». 

12. Την αριθμ. 93872/24-08-1999 απόφαση «Ανασυ¬ 
γκρότηση Ολομέλειας και Τμημάτων του Α.Σ.Ε.». 

13. Το αριθμ. 1784/08-06-2001 έγγραφο της Γ.Σ.Ε.Ε., 
αποφασίζουμε: 

Τροποποιούμε την αριθμ. 93872/24-8-1999 απόφαση 
«Ανασυγκρότηση Ολομέλειας και Τμημάτων του Α.Σ.Ε.» 
κατά το μέρος που αφορά τον τακτικό εκπρόσωπο της 
Γ.Σ.Ε.Ε. και ορίζουμε αντί του Αλέξη Τσιώλη τον Ανδρέα 
Κολλά. 

Κατά τα λοιπά ισχύει η παραπάνω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2001 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-Φ- 

Αριθ. 30907 (5) 

Καθορισμός ποσοστού απολύσεων κατά το Β' εξάμηνο 
2001 . 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. - Τις διατάξεις του εδαφίου β’ της παραγράφου 2 του 
Ν. 1387/83 (ΦΕΚ 110/Α) όπως τροποποιήθηκε με την πα¬ 
ράγραφο 2 του άρθρου 9του Ν. 2874/2000 (ΦΕΚ286/Α). 

2. - Την γνώμη του Ανωτάτου Συμβουλίου Εργασίας που 
διατυπώθηκε κατά την συνεδρίαση της 20-6-2001. 

3. - Τις κρατούσες σήμερα συνθήκες στην Ελληνική 
αγορά εργασίας αποφασίζουμε: 

Καθορίζουμε για το Β' εξάμηνο έτους 2001 σε δύο τοις 
εκατό (2%) και μέχρι τριάντα (30) άτομα κατ’ ανώτατο 


όριο το μήνα, το ποσοστό των απολύσεων προσωπικού 
που προβλέπεται στο εδάφιο β της παραγράφου 2 του Ν. 
1387/83 όπως τροποποιήθηκε με την παράγραφο 2 του 
άρθρου 9 του Ν. 2874/2000 και ισχύει σήμερα. 

Απολύσεις πέραν του ορίου αυτού θεωρούνται ομαδι¬ 
κές. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2001 

Ο ΥΠΟΥΡΓΟΣ 

ΑΝΑΣΤΑΣΙΟΣ ΓΙΑΝΝΙΤΣΗΣ 
-Φ- 

( 6 ) 

ΑΠΟΦΑΣΗ ΑΡΙΘΜ. 186/111/2001 
Προηγούμενη γνωστοποίηση, σύμφωνα με το Ν. 703/77, 
όπως ισχύει, της συγκέντρωσης επιχειρήσεων που 
αφορά τη μεταβίβαση επιχειρηματικής δραστηριότη¬ 
τας του ομίλου ΤαΙ<θά3 ΟάθΓπίοΗΐ ΙηάυδΙπθδ Είά στον 
όμιλο Ββδί ΑΙάίθηρθδθΙΙδοΙτΒίΙ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ. Γ. Εμπορίου) την 16η Μάίου 2001, ημέρα Τετάρτη 
και ώρα 10.30 π.μ. με την εξής σύνθεση: 

Πρόεδρος: Δημήτρης Τζουγανάτος. 

Μέλη: 

Ηλίας Βλάσσης, 

Νικόλαος Καραμητσάνης, κωλυομένου του τακτικού 
Θεόδωρου Δεληγιαννάκη 
Κωνσταντίνος Ηλιόπουλος, 

Αλεξάνδρα Μικρουλέα, κωλυομένου του τακτικού Λεω¬ 
νίδα Νικολούζου 
Ιωάννης Κατσουλάκος 

Θεόδωρος Φορτσάκης, κωλυομένου του τακτικού Χα¬ 
ρίσιου Ταγαρά 
Νικόλαος Βέπας 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοιπρο- 
σκληθέντα, δεν προσήλθαν λόγω κωλύματος. 

Θέμα της συνεδριάσεως ήταν η από 22.9.2000 προη¬ 
γούμενη γνωστοποίηση σύμφωνα με το άρθρο 4β του Ν. 
703/77, όπως ισχύει, της συγκέντρωσης επιχειρήσεων 
που αφορά τη μεταβίβαση επιχειρηματικής δραστηριό¬ 
τητας του ομίλου Τ3ΐ<θά3 ΘάθΓπίοβΙ ΙηάυδΙπθδ ΕΙά στον 
όμιλο Βθδί ΑΚΙίθηρθδθΙΙδοάθίΙ. 

Στη συνεδρίαση παρέστη η γνωστοποιούσα εταιρία 
ΒβδΙι ΑΚίίθηρθδθΙΙδοίΐΒίΙ διά του πληρεξουσίου δικηγόρου 
της Σπύρου Θέμελη. 

Στην αρχή της συζητήσεως τον λόγο έλαβε η Γ ενική Ει- 
σηγήτρια της Γραμματείας Σοφία Καμπερίδου, η οποία 
ανέπτυξε τη γραπτή εισήγηση της Υπηρεσίας και κατέλη¬ 
ξε στα εξής: 1) Η Γραμματεία εκτιμά ότι η κρινόμενη συ¬ 
γκέντρωση η οποία συμφωνήθηκε με την από 6.7.2000 
σύμβαση-πλαίσιο μεταξύ αφενός των αλλοδαπών εται¬ 
ρειών ΤαΙ<θά3 ΘΙίθΟΊίοΒΐ ΙηάυδΙπθδ Εΐά, Τ3ΐ<θά3 Αγπθιίοθ 
Ιπο, ΤαΚθάα ΕυΓορθ ΘπιάΗ και αφετέρου των εταιρειών 
Ββδί ΑΚίίθηρθδθΙΙδοΙίΒίΙ, Ββεί ΘοΓροΓθίίοη και Βθδί Ηβη- 
άΘίδ-υηά Εχροά-ΘπιβΗ, και η οποία αφορά α) τη μεταβί- 

βάση από την Τ3ΐ<θά3 στη Β3δί και στις θυγατρικές της, 
της επιχειρηματικής δραστηριότητας της πρώτης που 
αφορά την παραγωγή και διάθεση βιταμινών προοριζό- 
μενων για βιομηχανική χρήση (όυΙΙ< νίΐαπιίη όυδίηθδδ), και 
β) την προμήθεια της Βαεί από την ΤαΚθάα προϊόντων 
«όυΙΙ< νίΐαπιίπ» για συγκεκριμένο χρονικό διάστημα, δεν 
αναμένεται να περιορίσει αισθητά τον ανταγωνισμό στις 
επιμέρους αγορές τις οποίες αφορά και ως εκ τούτου 
προτείνεται να μην απαγορευθεί. 2) Προτείνεται η επιβο¬ 
λή προστίμου ύψους 50.000.000 δρχ. στην υπόχρεη προς 
γνωστοποίηση εταιρεία ΒΑ5Ρ ΑΚΙίθηρθεθΙΙεοΙιαίΙ, για την 
υπαιτίως εκπρόθεσμη γνωστοποίηση της προαναφερό- 
μενης συγκέντρωσης και 3) Προτείνεται η επιβολή προ¬ 
στίμου ύψους 50.000.000 δρχ. στην υπόχρεη προς γνω¬ 
στοποίηση εταιρεία ΒΑ3Ρ ΑΜίσηρΘεσΙΙδοΙιαίΙ, για την 
υπαιτίως πρόωρη πραγματοποίηση της συγκέντρωσης. 

Στη συνέχεια το λόγο έλαβε ο πληρεξούσιος δικηγόρος 
της γνωστοποιούσας εταιρίας, ο οποίος συντάχθηκε εν 
μέρει με την εισήγηση της Γραμματείας,ανέπτυξε τις θέ¬ 
σεις αυτής, έδωσε διευκρινήσεις και απάντησε σε ερωτή¬ 
σεις που του υπέβαλε ο Πρόεδρος και τα Μέλη της Επι¬ 
τροπής. Συγκεκριμένα ζήτησε να εγκριθεί η κρινόμενη 
γνωστοποίηση στο σύνολό της, αλλά και ειδικότερα ως 
προς την μη ύπαρξη υποχρέωσης υποβολής γνωστοποί¬ 
ησης κατά το άρθρο 4β του Ν. 703/77, λόγω μη πληρώ- 
σεως των σχετικών προϋποθέσεων. Επικουρικά δε, εφό¬ 
σον παρ' ελπίδα η Επιτροπή κρίνει ότι υφίσταται υποχρέ¬ 
ωση γνωστοποίησης, να επιβληθεί στη γνωστοποιούσα 
εταιρεία το κατώτερο πρόστιμο που προβλέπει ο νόμος 
για εκπρόθεσμη υποβολή γνωστοποίησης σύμφωνα με το 
άρθρο 4β του Ν. 703/77, και για παράβαση του άρθρου 
4ε του ως άνω νόμου, τονίζοντας ότι η συγκέντρωση δεν 
έχει πραγματοποιηθεί αναφορικά με τις δραστηριότητες 
που αφορούν την ελληνική αγορά. Επίσης, ζήτησε από 
την Επιτροπή την εξέταση μαρτύρα για τη θεμελίωση των 
ισχυρισμών της γνωστοποιούσας εταιρίας. Η δε Επιτρο¬ 
πή, αποδεχόμενη το αίτημα εξέτασε ως μάρτυρα τον κ. 
Δημήτριο Πέρρο, υπάλληλο της εταιρίας "ΔρΔ.Α. ΔΕΛΗΣ 
ΑΕ". Ο Πρόεδρος της Επιτροπής Ανταγωνισμού έδωσε 
προθεσμία στην ενδιαφερόμενη εταιρία έως την 30η Μαί- 
ου 2001 για την υποβολή υπομνήματος. 

Η Επιτροπή Ανταγωνισμού συνήλθε σε Διάσκεψη την 
31η Μάΐου 2001, ημέρα Πέμπτη και ώρα 10.30 στην αί¬ 
θουσα 521 των γραφείων της Γραμματείας της (κτίριο 
Γενικής Γραμματείας Εμπορίου, Υπουργείου Ανάπτυ¬ 
ξης) κατά την οποία, αφού έλαβε υπ’ όψη της τα στοιχεία 
του φακέλου, την Εισήγηση της Γραμματείας, τις από¬ 
ψεις που διετύπωσαν, εγγράφως και προφορικώς, η 
γνωστοποιούσα εταιρία κατά την συζήτηση της υποθέ- 
σεως και με το από 30.5.2001 υπόμνημα, το οποίο αυτή 
υπέβαλε, 

ΣΚΕΦΘΗΚΕ ΩΣ ΕΞΗΣ 

I. Στις 22.9.2000 γνωστοποιήθηκε στη Γραμματεία της 
Επιτροπής Ανταγωνισμού, σύμφωνα με τις διατάξεις του 
άρθρου 4β παρ.1 του Ν. 703/77, όπως ισχύει, από την 
εταιρεία Β3δΐ ΑΚΙίαηρΘεθΙΙεσΙιαίΙ (εφεξής Βαβΐ- γνωστο¬ 
ποιούσα / εξαγοράζουσα) που εδρεύει στη Γερμανία, η 
από 6-7-2000 σύμβαση-πλαίσιο μεταξύ αφενός των αλλο¬ 
δαπών εταιρειώνΤαΚΘάαΟάΘπιίσαΙ Ιπάυδίιΐθδ Ι_1ά (εφεξής 
Ταί<θά3), ΤαΚθάα Απίθποα Ιπο, ΤαΚθάα ΕυΓορσ ΟπιόΗ, οι 
οποίες εδρεύουν στην Ιαπωνία, Η.Π.Α. και Γερμανία αντι- 
στοίχως και αφετέρου της γνωστοποιούσας και των εται¬ 
ρειών του ομίλου της, Βαεί ΟοΓροΓαΙίοπ και ΒαεΐΗαπάθΙε- 
υπά Εχροά-ΘηηόΗ, οι οποίες εδρεύουν στις Η.Π.Α και 
Γερμανία αντιστοίχως. 


Απο τα στοιχεία που συγκέντρωσε κατόπιν έρευνας η 
Γ ραμματεία της Επιτροπής Ανταγωνισμού, απο την ενώ¬ 
πιον της Επιτροπής συζήτηση της 16.5.2001 και απο τα 
προσαχθέντα αποδεικτικά μέσα και λοιπά στοιχεία του 
φακέλου προέκυψαντα εξής: 

Στην εν λόγω σύμβαση προβλέπεται: α) η μεταβίβαση 
απότηνΤαΙ<θά3 στη Β3δί και στις θυγατρικές της, της επι¬ 
χειρηματικής δραστηριότητας της πρώτης σε όλο τον κό¬ 
σμο πλην Ιαπωνίας, που αφορά την παραγωγή και διάθε¬ 
ση βιταμινών προοριζόμενων για βιομηχανική χρήση (χύ¬ 
δην/ασυσκεύαστες βιταμίνες -όυΙΙ< νίίΒΐΎΉη όυδίηθδδ), και 
β) η προμήθεια της Βαεΐ από την Τ3ΐ<θά3 προϊόντων ασυ¬ 
σκεύαστων βιταμινών για συγκεκριμένο χρονικό διάστη¬ 
μα. 

Ειδικότερα: 

Α) Ως επιχειρηματική δραστηριότητα ασυσκεύαστων 
βιταμινών της Τ3ΐ<Θά3 νοούνται στην ανωτέρω σύμβαση 
η προώθηση πωλήσεων, εμπορία, η διανομή και οι πα¬ 
ρεπόμενες σχετικές υπηρεσίες των ασυσκεύαστων βι¬ 
ταμινών της Τ3ΐ<θά3 Εν Ωοπιρβπγ, της ΤαΙ<θά3 νίΐ3πιίη 
3πά Ροοά ΙΙ5Α Ιπσ (ΤνΕΨ), της Τ3ΐ<θά3 Ευτορθ ΟπηόΗ ή 
της ΤαΙ<θά3 νϊΐαππίη από Ροοά Αεί3 ΡΙθ. Ι_1ά (ΤνΡΑ) και η 
παρασκευή βιταμινών Ο και Β1 απότηνΤνΡυ. Ουσιαστι¬ 
κά πρόκειται για την επιχειρηματική δραστηριότητα του 
ομίλου της ΤαΚθάΗ που αφορά την παραγωγή βιταμινών 
για χρήση από βιομηχανίες προϊόντων διατροφής αν¬ 
θρώπων και ζώων και παραγωγής φαρμάκων, οι οποίες 
τις χρησιμοποιούν για την παραγωγή των τελικών προϊ¬ 
όντων τους. 

Μετά την ολοκλήρωση της συγκέντρωσης, η Β3δί θα 
αναλάβειτην αποκλειστική ευθύνη της διάθεσης, παγκο- 
σμίως (πλην Ιαπωνίας) των ασυσκεύαστων βιταμινών που 
παρασκευάζονται από αμφότερες τις εταιρείες και θα 
αποκτήσει το σύνολο των μετοχών της Τ3ΐ<θά3 στις αλλο- 
δαπέςθυγατρικέςτηςεταιρείεςΤΒ^θάανίΙαπΉηαηά Ροοά 
Οοηηρ3ηγ, συμπεριλαμβανομένων των: Τ\/Ρυ (ΗΠΑ), 
Τ3ΐ<θά3 ΕυΓορθ ΘπιόΗ (Γερμανία), ΤαΚθάβ νΐίΒίτιίη 3ηά 
Ροοά Αδί3 Ρίθ. ΕΙά. (Σιγκαπούρη), αφού αυτές διαχωρί¬ 
σουν και μεταβιβάσουν στη μητρική τους εταιρεία τυχόν 
λοιπούς τομείς δραστηριότητας (πλην αυτού των ασυ¬ 
σκεύαστων βιταμινών). 

Για την Ιαπωνία η σύμβαση προβλέπει τη σύσταση κοι¬ 
νοπραξίας μεταξύ των δύο εταιρειών με ποσοστά συμμε¬ 
τοχής 66% η Β3δί και 34% η ΤΒΚθάα, η οποία σκοπό θα έχει 
την αποκλειστική διανομή στη χώρα αυτή όλων των ασυ¬ 
σκεύαστων βιταμινών που παρασκευάζονται ή και πω- 
λούνται από τον όμιλο Βαεί. 

Β) Επίσης, σύμφωνα με τα άρθρα 2.2. και 48 της σύμ- 
βασης-πλαίσιο, οι δύο εταιρείες συνήψαν σύμβαση για 
την προμήθεια της Β3δί ορισμένων ασυσκεύαστων βιτα¬ 
μινών από την Ϊ3ΐ<θά3. Συγκεκριμένα, η ΤαΙ<θά3 νίίβηηΐη 
3πά Ροοά Οοιτιροηγ θα συνεχίσει να παρασκευάζει βιτα¬ 
μίνες στις εγκαταστάσεις της (ΗίΙοπ, ΥαπΊβρυδάί, Ιαπω¬ 
νία) έως το έτος 2005 και θα προμηθεύει το σύνολο της 
παραγωγής της αποκλειστικά στην Β3δί. Στο διάστημα 
αυτό, η Β3δί θα δημιουργήσει δικές της εγκαταστάσεις 
παραγωγής βιταμινών, όπου θα παρασκευάζει και θα δια¬ 
θέτει τις βιταμίνες μετά τη λήξη της σχετικής σύμβασης 
προμήθειας με την ΤαΚθάα. 

Γ) Σύμφωνα με τα άρθρα 11.2 και 58 της ανωτέρω σύμ¬ 
βασης, η ΤαΚθάα, για περίοδο 10 ετών από την ολοκλή¬ 
ρωση της συμφωνίας, δεν θα δραστηριοποιηθεί, αμέσως 
ή εμμέσως, σε όλο τον κόσμο, ως ιδιοκτήτρια, αντιπρό¬ 
σωπος ή με άλλο τρόπο, στην παρασκευή ή στην εμπορία 
των ασυσκεύαστων βιταμινών, περιλαμβανομένων ετοί- 

μων μιγμάτων, εκτός συγκεκριμένων δραστηριοτήτων 
στην Ιαπωνική αγορά. 

Από την απαγόρευση αυτή εξαιρούνται: α) η συμμετοχή 
της ΤεΚθάε και των εταιρειών του ομίλου της σε επιχείρη¬ 
ση η οποία δραστηριοποιείται στο χώρο των ασυσκεύα¬ 
στων βιταμινών, εφόσον η δραστηριότητα αυτή αντιπρο¬ 
σωπεύει ποσοστό μικρότερο του 20% της συνολικής δρα- 
στηριότητας της εν λόγω επιχείρησης, β) η απλή 
επένδυση, που δεν παρέχει στην ΤαΚθόε έλεγχο της επι¬ 
χείρησης, γ) η εξαγορά της ΤαΚθάα από τρίτο, δ) οι φαρ¬ 
μακευτικές επιχειρήσεις, τα βιταμινούχα καλλυντικά, τα 
συμπληρώματα τροφίμων και ποτών και ε) οι δραστηριό¬ 
τητες έρευνας και ανάπτυξης της ΤαΚΘόα, πλην αυτών 
που θα αποσκοπούν στην επιστροφή της στη μεταβιβα¬ 
ζόμενη δραστηριότητα. 

Δ) Τέλος, σύμφωνα με το άρθρο 6.1 της γνωστοποιη- 
θείσας συμφωνίας, η συναλλαγή θα πραγματοποιηθεί μό¬ 
νο υπο την αίρεση της χορηγήσεως από τις κατά τόπον 
αρμόδιες Αρχές Ανταγωνισμού των απαιτουμένων εγκρί¬ 
σεων ή αδειών, ή εφ’ όσον οι αντίστοιχες περίοδοι αναμο¬ 
νής, σύμφωνα με την ισχύουσα νομοθεσία, έχουν εκπνεύ- 
σει ή λήξει στις χώρες που θα προσδιορίσουν οι εταιρεί¬ 
ες, άλλως τα μέρη θα συμφωνήσουν την τροποποίηση 
της σύμβασης αναλόγως. 

Από τα στοιχεία του φακέλου προκύπτει οτι γνωστοποι¬ 
ήσεις της εξεταζόμενης συγκέντρωσης θα κατετίθεντο 
σε πολλές ευρωπαϊκές χώρες και στις ΗΠΑ, Ιαπωνία, 
Βραζιλία και σε ορισμένες χώρες της Ν. Αμερικής. Επί¬ 
σης, όπως προκύπτει απο τον φάκελο της υποθέσεως, η 
κρινόμενη συγκέντρωση έχει γνωστοποιηθεί καιλάβειτην 
έγκριση των αρμοδίων αρχών ανταγωνισμού των χωρών: 
Ιταλία, Αυστρία, Γαλλία, Γερμανία, Ιρλανδία, Πολωνία, 
Ισπανία, Πορτογαλία, Ιαπωνία, Ταϊβάν και Η.Π.Α.. 

Σύμφωνα δε με το άρθρο 6.2 της ανωτέρω σύμβασης, 
αν, έως την 15η Φεβρουάριου 2001, κάποια από τις επι¬ 
τροπές ανταγωνισμού δεν χορηγήσει έγκριση ή άδεια, ή 
αν αποφασίσει ότι δεν εγκρίνει τη συγκέντρωση πριν απο 
την ως άνω ημερομηνία, οι εταιρείες θα υλοποιήσουν τη 
συναλλαγή κατά τρόπο ώστε να μην παραβιάζεται η νο¬ 
μοθεσία της θίγόμενης δικαιοδοσίας. Τέλος, σύμφωνα με 
τα άρθρα 11 και 30 της σύμβασης-πλαίσιο, η μεταβίβαση 
της πελατείας θα γίνει κατά την ημερομηνία υλοποίησης 
της συγκέντρωσης. 

II. 1. Απο τα στοιχεία του φακέλου προκύπτει οτι η εται¬ 
ρεία Βαεί εδρεύει στη Γερμανία και ηγείται διεθνούς ομί¬ 
λου εταιρειών. Αποτελεί κεφαλαιουχική εταιρεία, η οποία 
δεν ελέγχεται από συγκεκριμένο νομικό ή φυσικό πρόσω¬ 
πο και δραστηριοποιείται εν γένει στον τομέα της χημικής 
βιομηχανίας, παράγοντας και διαθέτοντας ευρύ φάσμα 
χημικών προϊόντων. 

Οσον αφορά τον κλάδο των βιταμινών, η Βαεΐ δραστη¬ 
ριοποιείται κυρίως στον τομέα των λιποδιαλυτών βιταμι¬ 
νών (ίαΐ εοΙυόΐΘ), όπως οι βιταμίνες Α και Ε, οι οποίες χρη¬ 
σιμοποιούνται κυρίως στη βιομηχανία παραγωγής ζωο¬ 
τροφών. Εν αντιθέσει όμως προς τα παραπάνω, στην 
Ελλάδα η εταιρεία δραστηριοποιείται κυρίως στις υδρο¬ 
διαλυτές βιταμίνες (Ο, Β1, Β2, Β6, και φολικό οξύ) και δια¬ 
θέτει τα προϊόντα της μέσω της αντιπροσώπου-εταιρείας 
Δρ. Δ.Α. ΔΕΛΛΗΣΑ.Ε. 

Σύμφωνα με τα προσκομισθέντα στοιχεία, ο παγκό¬ 
σμιος κύκλος εργασιών του ομίλου Βαεί για το έτος 1999 
ανήλθε στα 29.472.700.000 Ευρώ, ενώ ο κύκλος εργα- 
σιώντης εταιρείας Ββεί από το σύνολο των δραστηριοτή¬ 
των της στην ελληνική αγορά κατά το ίδιο έτος, ανήλθε 
στο ποσό των 76.801.000 Ευρώ. 


2. Η εδρεύουσα στην Ιαπωνία εταιρεία Τ3ΐ<θό3, η οποία 
ηγείται ομώνυμου ομίλου επιχ/σεων, είναι κεφαλαιουχική 
εταιρεία και δεν ελέγχεται από συγκεκριμένο φυσικό ή νο¬ 
μικό πρόσωπο. Αποτελεί μία από τις μεγαλύτερες φαρ¬ 
μακευτικές εταιρείες της Ιαπωνίας και, ως όμιλος, δρα¬ 
στηριοποιείται στοντομέα παραγωγής και διάθεσης φαρ¬ 
μακευτικών προϊόντων, βιταμινών, συμπληρωμάτων 
διατροφής καιπροϊόντωνγιατηνπροστασίατων φυτειών. 

Στον τομέα των βιταμινών, η ΤηΙ<θ 03 δραστηριοποιείται 
κυρίως στην παραγωγή υδροδιαλυτών βιταμινών (νναΙθΓ 
εοίυόΐθ), όπως οι βιταμίνες Ο, Β1, Β2, Β6 και φολικό οξύ, 
οι οποίες χρησιμοποιούνται από βιομηχανίες τροφίμων 
και φαρμάκων. 

Στην ελληνική αγορά, η ΤηΙ<θ 03, από τις προαναφερό- 
μενες βιταμίνες, κατά δήλωσή της, διαθέτει μόνο τη βιτα¬ 
μίνη Ο, μέσω του αποκλειστικού διανομέα της, της εται¬ 
ρείας ΜΟΣΧΟΛΙΟΣ ΧΗΜΙΚΑ Α.Ε.. 

Σύμφωνα με τα προσκομισθέντα στοιχεία, ο παγκό¬ 
σμιος κύκλος εργασιών του ομίλου ΤαΙ<Θ03 για το έτος 
1999 ανήλθε στα 8 δις Ευρώ, ενώ ο κύκλος εργασιών της 
εταιρείας από το σύνολο των δραστηριοτήτων της στην 
ελληνική αγορά κατά το ίδιο έτος ανήλθε στο ποσό των 
4.913.000 Ευρώ. 

III. Σύμφωνα με το Ν. 703/1977 η σχετική αγορά προϊό¬ 
ντων περιλαμβάνει το σύνολο των προϊόντων ή και υπη¬ 
ρεσιών που θεωρούνται από τον καταναλωτή εναλλάξιμα 
ή δυνάμενα να υποκατασταθούν μεταξύ τους, λόγω των 
χαρακτηριστικώντους, τωντιμώντους καιτης σκοπούμε- 
νης χρήσης τους (άρθρ. 4β’ παρ. 1 εδ. α’, παράβαλε και 3ό 
Ιιοο Ανακοίνωση Ευρωπαϊκής Επιτροπής, για τον καθορι¬ 
σμό της σχετικής αγοράς, 97/0 372/03, κεφ. II, παρ.7, Επ. 
Εφ. Ευρ. Κοιν. Ο 372/5, 9.12.1997). 

Εν προκειμένω, όπως προκύπτει από τα στοιχεία του 
φακέλου, η συγκέντρωση αφορά κατ’ αρχήν την αγορά 
των βιταμινών, η οποία εν προκειμένω αποτελείται απο τα 
ακόλουθα προϊόντα: Βιταμίνη Β 1, Β 2, Β 6, Βιταμίνη Ο και 
Φολικό Οξύ. Με βάση τα προσκομισθέντα στοιχεία προ¬ 
κύπτει οτι κάθε βιταμίνη συνεπάγεται διαφορετικές βιο¬ 
χημικές λειτουργίες στον οργανισμό, σε σύγκριση με τις 
υπόλοιπες και οτι τόσο τα χαρακτηριστικά τους, όσο και 
οι χρήσεις για τις οποίες προορίζονται, είναι διαφορετι¬ 
κές μεταξύ τους, χωρίς δυνατότητα υποκατάστασης (στο 
ίδιο συμπέρασμα κατέληξε και το ΔΕΚ στην υπόθεση 
85/76 Ηοίίιτιβηη 13 ΒοοΙίθ κατά Επιτροπής 1979). 

Ενόψει δε οτι η Τ3ΐ<θά3 διαθέτει στην Ελλάδα μόνο τη βι¬ 
ταμίνη Ο, η σχετική αγορά στην υπο κρίση συγκέντρωση 
είναι αυτή της βιταμίνης Ο. 

IV. Όσον αφορά τα μερίδια αγοράς της βιταμίνης Ο 
στην Ελλάδα και με βάση τη διατύπωση του Ν. 703/1977, 
ο οποίος στην παράγραφο Ια του άρθρου 4β αναφέρεται 
στο συνολικό κύκλο εργασιών που πραγματοποιείται στη 
σχετική αγορά, από τα στοιχεία του φακέλου προκύπτει 
ότι η εταιρεία Βαεΐ κατέχει μερίδιο αγοράς 11,7 % και η 
εταιρεία ΤηΙ<θ 03 μερίδιο 22,8%. Τα στοιχεία αυτά είναι 
εκείνα που προσκόμισαν τα μέρη και τα οποία επιτου πα¬ 
ρόντος γίνονται δεκτά, διότι απο την έρευνα της Γραμμα- 
τείας της Επιτροπής δεν προέκυψαν αντίθετα συγκεκρι¬ 
μένα στοιχεία που να αποδεικνύουν διαφορετικά μερίδια 
αγοράς στην Ελλάδα. 

V. Η σχετική γεωγραφική αγορά περιλαμβάνει την πε¬ 
ριοχή στην οποία οι ενδιαφερόμενες επιχειρήσεις πω- 
λούντα σχετικά προϊόντα υπό επαρκώς ομοιογενείς συν¬ 
θήκες ανταγωνισμού (Ολομ. ΕΠΑ 43/1996, Ανακοίνωση 
Ευρωπαϊκής Επιτροπής Ανταγωνισμού για τον καθορι¬ 
σμό της σχετικής αγοράς, 97/0 372/03, κεφ. II, παρ.8 και 
44επ., Επ.Εφ.Ευρ.Κοιν.Ο 372/5, 9.12.1997). Στη συγκε- 

κριμένη περίπτωση ως σχετική γεωγραφική αγορά πρέ¬ 
πει να θεωρηθεί όλη η ελληνική επικράτεια. 

VI. 1) Σύμφωνα με το άρθρο 4παρ. 2, εδ. α’ και β’του Ν. 
703/1977, όπως ισχύει: «Συγκέντρωση πραγματοποιείται: 
α) όταν συγχωνεύονται με κάθε τρόπο δύο ή περισσότε¬ 
ρες προηγουμένως ανεξάρτητες επιχειρήσεις, β) όταν 
ένα ή περισσότερα πρόσωπα που ελέγχουν ήδη μία του¬ 
λάχιστον επιχείρηση, ή περισσότερες επιχειρήσεις, απο¬ 
κτούν άμεσα ή έμμεσα, .... τον έλεγχο του συνόλου ή τμη¬ 
μάτων μιας ή περισσοτέρων άλλων επιχειρήσεων». Σύμ¬ 
φωνα δε με την διάταξη της παρ. 3 του ιδίου άρθρου, για 
την εφαρμογή του νόμου, ο έλεγχος απορρέει από δικαι¬ 
ώματα, συμβάσεις ή άλλα μέσα, τα οποία είτε μεμονωμέ¬ 
να είτε από κοινού με άλλα και λαμβανομένων υπόψη των 
σχετικών πραγματικών ή νομικών συνθηκών, παρέχουν τη 
δυνατότητα καθοριστικής επίδρασης στη δραστηριότητα 
μιας επιχείρησης, και ιδίως από: α) δικαιώματα κυριότη¬ 
τας ή επικαρπίας επί του συνόλου ή μέρους των περιου¬ 
σιακών στοιχείων της επιχείρησης, β) δικαιώματα ή συμ¬ 
βάσεις που παρέχουν δυνατότητα καθοριστικής επίδρα¬ 
σης στη σύνθεση, στις συσκέψεις ή στις αποφάσεις των 
οργάνων μιας επιχείρησης. 

Με βάση τα παραπάνω αλλά και σύμφωνα με την παρ. 
11 της Ανακοίνωσης της Ευρωπαϊκής Επιτροπής 98/0 
66/02, σχετικά με την έννοια της συγκέντρωσης βάσει του 
κανονισμού αριθ. 4064/89 του Συμβουλίου για τον έλεγχο 
των συγκεντρώσεων, όπως ισχύει σήμερα, αντικείμενο 
του ελέγχου μπορεί να είναι μία ή περισσότερες επιχει¬ 
ρήσεις οι οποίες αποτελούν νομικές οντότητες ή τα περι¬ 
ουσιακά στοιχεία των εν λόγω επιχειρήσεων ή μέρος μό¬ 
νο των περιουσιακών αυτών στοιχείων που αποτελούν 
επιχειρηματική δραστηριότητα της οποίας μπορεί να 
προσδιορισθεί σαφώς ο κύκλος εργασιών στην αγορά. 

Συνεπώς, στη συγκεκριμένη υπόθεση, με τη μεταβίβα¬ 
ση της επιχειρηματικής δραστηριότητας ασυσκεύαστων 
βιταμινών της ΤαΚβάα στην Βαεί πραγματοποιείται στην 
ελληνική αγορά συγκέντρωση κατά την έννοια του παρα¬ 
πάνω άρθρου, η οποία εμπίπτει στις σχετικές με τις συ¬ 
γκεντρώσεις ρυθμίσεις του νόμου αυτού. 

2) Σύμφωνα με το άρθρο 32 του Ν. 703/1977, όπως 
ισχύει σήμερα, ο Νόμος αυτός εφαρμόζεται σε όλους 
τους περιορισμούς του ανταγωνισμού που επενεργούν ή 
μπορούν να επενεργήσουν στη χώρα, έστω και εάν αυτοί 
οφείλονται σε συμφωνίες ή εναρμονισμένες πρακτικές 
μεταξύ επιχειρήσεων ή συγκεντρώσεις επιχειρήσεων που 
πραγματοποιούνται έξω από αυτήν. 

Η υπό κρίση συγκέντρωση πραγματοποιείται μεν εκτός 
Ελλάδας, πλην όμως μπορεί να επενεργήσει στην ελληνι¬ 
κή αγορά, αφού τα προϊόντα των συμμετεχουσών στη συ¬ 
γκέντρωση επιχειρήσεων πωλούνται στην Ελλάδα με ση¬ 
μαντικά μερίδια αγοράς, σύμφωνα με όσα αναφέρθηκαν 
ανωτέρω. 

3) Περαιτέρω, σύμφωνα με το άρθρο 4β του Ν. 
703/1977, όπως ισχύει μετά την τροποποίησή του από το 
Ν. 2837/2000, και ειδικότερα σύμφωνα με την παρ. 1 αυ¬ 
τού: «Κάθε συγκέντρωση επιχειρήσεων πρέπει να γνω¬ 
στοποιείται στην Επιτροπή Ανταγωνισμού μέσα σε δέκα 
(10) εργάσιμες ημέρες από τη σύναψη της συμφωνίας ή 
τη δημοσίευση της προσφοράς ή ανταλλαγής ή την από¬ 
κτηση συμμετοχής, που εξασφαλίζει τον έλεγχο της επι¬ 
χείρησης όταν: α) με τη συγκέντρωση αποκτάται ή αυξά¬ 
νεται μερίδιο αγοράς των προϊόντων ή των υπηρεσιών, 
που αφορά η συγκέντρωση, όπως αυτό ορίζεται στο άρ¬ 
θρο 4 στ’, που αντιπροσωπεύει στην εθνική αγορά ή σε 
ένα σημαντικό, σε συνάρτηση με τα χαρακτηριστικά των 
προϊόντων ή των υπηρεσιών, τμήμα της, τουλάχιστον 


τριάντα πέντε τοις εκατό (35%) του συνολικού κύκλου ερ¬ 
γασιών που πραγματοποιείται με τα προϊόντα ή τις υπη¬ 
ρεσίες που θεωρούνται ομοειδή από τον καταναλωτή λό¬ 
γω των ιδιοτήτων, της τιμής τους και της χρήσης για την 
οποία προορίζονται ή β) ο συνολικός κύκλος εργασιών 
όλων των επιχειρήσεων που συμμετέχουν στη συγκέ¬ 
ντρωση, κατά τα οριζόμενα στο άρθρο 4 στ’, ανέρχεται, 
στην εθνική αγορά, τουλάχιστον σε εκατόν πενήντα εκα¬ 
τομμύρια (150.000.000) Ευρώ (ΕΙύΒΟ) και δύο τουλάχι¬ 
στον από τις συμμετέχουσες επιχειρήσεις πραγματοποι¬ 
ούν, καθεμία χωριστά, συνολικό κύκλο εργασιών άνω των 
δεκαπέντε εκατομμυρίων (15.000.000) Ευρώ (ΕυΒΟ). 

4) Κατά το άρ. 1 παρ. 26 του ν.2837/2000, οι συγκε¬ 
ντρώσεις, που έχουν πραγματοποιηθεί ή γνωστοποιηθεί 
στην Επιτροπή Ανταγωνισμού κατ’ εφαρμογή των άρ¬ 
θρων 4α και 4βτου ν.703/1977, για τις οποίες δεν έχει εκ- 
δοθεί απόφαση της Επιτροπής Ανταγωνισμού μέχρι την 
έναρξη ισχύος του ν.2837/2000, κρίνονται σύμφωνα με 
τις διατάξεις του ν.703/77, όπως αυτές τροποποιήθηκαν 
με τον προαναφερθέντα νόμο. 

Σύμφωνα δε με το ακροτελεύτιο άρθρο 7 του Ν. 
2837/2000, η ισχύς του νόμου αρχίζει απο τη δημοσίευσή 
του στην Εφημερίδα της Κυβερνήσεως, εν προκειμένω 
απο την 3 Αυγούστου 2000. 

Όσον αφορά το εμπρόθεσμο της γνωστοποίησης, 
όπως προκύπτει από τα στοιχεία του φακέλου, η σύμβα¬ 
ση για την υπό κρίση συγκέντρωση υπογράφηκε στις 
672000 και γνωστοποιήθηκε στην Επιτροπή Ανταγωνι¬ 
σμού στις 2292000. Δηλαδή, η σύναψη της συμφωνίας 
έγινε υπο το καθεστώς του Ν. 703/1977 πριν την τροπο¬ 
ποίησή του απο το Ν. 2837/2000, ενώ η γνωστοποίηση της 
συγκέντρωσης έλαβε χώρα υπο το καθεστώς του Ν. 
703/1977, μετά την ως άνω τροποποίηση. Όπως προκύ¬ 
πτει απο τη σαφή διατύπωση του άρθρου 1 παρ. 26 του Ν. 
2837/2000, ο νομοθέτης θέλησε να ρυθμίσει τις συγκε¬ 
ντρώσεις εκείνες που είχαν γνωστοποιηθεί στην Επιτρο¬ 
πή κατ’ εφαρμογή του άρθρου 4β Ν. 703/1977, όπως 
ίσχυε πριν την τροποποίησή του, και για τις οποίες δεν εί¬ 
χε εκδοθεί απόφαση της Επιτροπής Ανταγωνισμού, ορί¬ 
ζοντας οτι αυτές θα κριθούν σύμφωνα με τις διατάξεις 
του Ν. 703/1977, όπως τροποποιήθηκαν απο τον Ν. 
2837/2000. Προϋπόθεση, συνεπώς, εφαρμογής της ανω¬ 
τέρω διάταξης είναι η γνωστοποίηση της συγκέντρωσης 
σύμφωνα με το άρθρο 4β Ν. 703/1977, η οποία εν προκει¬ 
μένω δεν έλαβε χώρα. Κατ’ ακολουθίαν, η ύπαρξη υπο¬ 
χρέωσης γνωστοποίησης θα κριθεί με το καθεστώς του 
άρθρου 4β, όπως ίσχυε κατά το χρόνο σύναψης της σύμ¬ 
βασης. 

5) Σύμφωνα με την παρ. 1 του αρ. 4β του Ν. 703/77, 
όπως ίσχυε κατά το χρόνο σύναψης της κρινόμενης συμ¬ 
φωνίας συγκέντρωσης: «Κάθε συγκέντρωση επιχειρήσε¬ 
ων πρέπει να γνωστοποιείται στην Επιτροπή Ανταγωνι¬ 
σμού όταν: α) το μερίδιο αγοράς των προϊόντων ή υπηρε¬ 
σιών που αφορά η συγκέντρωση, όπως αυτό ορίζεται στο 
άρθρο 4στ, αντιπροσωπεύει στην εθνική αγορά ή σε ένα 
σημαντικό σε συνάρτηση με τα χαρακτηριστικά των προϊ¬ 
όντων ή των υπηρεσιώντμήματης, τουλάχιστον είκοσι πέ¬ 
ντε τοις εκατό (25%) του συνολικού κύκλου εργασιών που 
πραγματοποιείται με τα προϊόντα ή τις υπηρεσίες που θε¬ 
ωρούνται ομοειδή από τον καταναλωτή λόγω των ιδιοτή¬ 
των, της τιμής τους και της χρήσης για την οποία προορί¬ 
ζονται ή β) ο συνολικός κύκλος εργασιών όλων των επι¬ 
χειρήσεων που συμμετέχουν στη συγκέντρωση, κατά τα 
οριζόμενα στο άρθρο 4στ’, ανέρχεται, στην εθνική αγορά, 
τουλάχιστον στο σε δραχμές ισόποσο των εβδομήντα πέ¬ 
ντε εκατομμυρίων (75.000.000) Ευρώ (Εογο) και δύο του- 

λάχιστον από τις συμμετέχουσες επιχειρήσεις πραγμα¬ 
τοποιούν, κάθε μία χωριστά, συνολικό κύκλο εργασιών 
άνω του σε δραχμές ισόποσου των επτά εκατομμυρίων 
(7.000.000) Ευρώ (ΕυΓο)». 

Συνεπώς, η κρινόμενη συγκέντρωση υπέκειτο σε προη¬ 
γούμενη γνωστοποίηση, δεδομένου ότι κατά το χρόνο 
σύναψης της συμβάσεως καλυπτόταν η μία τουλάχιστον 
εκ των δύο προϋποθέσεων που όριζε ο νόμος και συγκε¬ 
κριμένα αυτή του μεριδίου αγοράς, το οποίο για την επι- 
μέρους σχετική αγορά της βιταμίνης Ο υπολογίζεται ότι 
το 1999 ανερχόταν σε 34,5% της αγοράς. 

6) Κατά τα οριζόμενα στο άρθρο 4β παρ.2του νόμου, το 
οποίο δεν έχει τροποποιηθεί με το Ν. 2837/2000, οι συ¬ 
γκεντρώσεις που υπόκεινται σε προληπτικό έλεγχο θα 
πρέπει να γνωστοποιούνται μέσα σε δέκα (10) εργάσιμες 
ημέρες από τη σύναψη της συμφωνίας ή τη δημοσίευση 
της προσφοράς ή ανταλλαγής ή την απόκτηση συμμετο¬ 
χής που εξασφαλίζει τον έλεγχο της επιχείρησης. Η δε 
προθεσμία των 10 ημερών αρχίζει από την επέλευση της 
πρώτης από τις ανωτέρω πράξεις. Κατά δετηνπαρ. 4 του 
ιδίου άρθρου, όπως ισχύει σήμερα, σε περίπτωση υπαί¬ 
τιας παράβασης της υποχρέωσης προς γνωστοποίηση η 
Επιτροπή Ανταγωνισμού επιβάλλει στον καθένα από τους 
υπόχρεους προς γνωστοποίηση πρόστιμο ύψους τουλά¬ 
χιστον πέντε εκατομμυρίων (5.000.000) δρχ.,το οποίο δεν 
υπερβαίνειτο επτάτοις εκατό (7%) του συνολικού κύκλου 
εργασιών, όπως αυτός ορίζεται στο άρθρο 4στ. 

Σύμφωνα με τα ανωτέρω, η Βαεί, αν και υπεχρεούτο να 
προβεί σε προηγούμενη γνωστοποίηση, δεν έπραξε το 
έπραξε εμπροθέσμως, δεδομένου ότι η υπο κρίση σύμ¬ 
βαση υπεγράφη στις 6.7.2000 και ενώ η συγκέντρωση θα 
έπρεπε να γνωστοποιηθεί μέχριτις 20.7.2000, τελικά γνω¬ 
στοποιήθηκε στην Επιτροπή στις 22.9.2000, δηλαδή με 
καθυστέρηση 46 εργασίμων ημερών. 

Οι ισχυρισμοί της εταιρείας Βαεί ότι η εκπρόθεσμη 
γνωστοποίηση της συγκέντρωσης δεν οφείλεται σε πρό¬ 
θεση παραβίασης του Νόμου, αλλά, κυρίως, στην εξέ¬ 
ταση κατά πόσον είχε αρμοδιότητα η Ευρωπαϊκή Επι¬ 
τροπή Ανταγωνισμού ή οι επι μέρους εθνικές αρχές κρί- 
νονται απορριπτέοι διότι, κατ’ αρχήν, η παράλειψη, 
εντός της τασσόμενης από το νόμο προθεσμίας, γνω¬ 
στοποίησης της παραπάνω συγκέντρωσης, από την 
υπόχρεη προς γνωστοποίηση εταιρεία, δεν μπορεί να 
αποδοθεί σε μη γνώση της ύπαρξης της προθεσμίας των 
10 εργασίμων ημερών, δεδομένου μάλιστα του γεγονό¬ 
τος ότι η υπόχρεη σε γνωστοποίηση εταιρεία Βαεί, έχει 
κατά το παρελθόν προβεί δύο φορές σε γνωστοποίηση 
συγκεντρώσεων στην Επιτροπή (βλ. Αποφ. ΕΑ αριθμ. 
54/1997 «ϋΒΜ ΒθδίηδΒβδί», και 30/11/1998 «Βαείόΐαπ- 
3πΐ») και δεύτερον διότι, η Ββδί όφειλε να προβεί στην 
κατά το νόμο γνωστοποίηση εμπροθέσμως, ακόμη και 
υπο την αίρεση της αρμοδιότητας της Ευρωπαϊκής Επι¬ 
τροπής, με όσα στοιχεία διέθετε και με ανάληψη δέ¬ 
σμευσης οτι θα τα συμπλήρωνε εντός του αμέσως προ¬ 
σεχούς χρονικού διαστήματος. Εξάλλου, την κατ’ αρχήν 
αρμοδιότητα των κατά τόπον αρμοδίων εθνικών αρχών 
ανταγωνισμού είχε αναγνωρίσει η Β3δί με ειδική πρό¬ 
βλεψη στην υπο κρίση σύμβαση μετηνΤβΚθάΒ. Παρ’ όλα 
αυτά, η Επιτροπή δέχεται ως ελαφρυντικά στοιχεία το 
ότι η Β35ί ουδέποτε στο παρελθόν έχει παραβεί το νόμο, 
ότι, έστω και καθυστερημένα, προέβη στη γνωστοποίη¬ 
ση αυτοβούλως, χωρίς καμία όχληση από την Επιτροπή 
και οτι υπο το ισχύον καθεστώς η συγκέντρωση δεν υπό- 
κειται σε υποχρέωση προληπτικής γνωστοποίησης. Για 
τους παραπάνω λόγους η Επιτροπή κρίνει ότι πρέπει να 
της επιβληθεί πρόστιμο ύψους 50.000.000 δρχ., το 


οποίο αντιστοιχεί σε ποσοστό 0,2% περίπου του κύκλου 
εργασιών που πραγματοποίησε η Ββεί στην ελληνική 
αγορά το έτος 1999. 

VII. 1) Σύμφωνα με τη διάταξη του άρθρου 4β’ παρ. Ια 
του Ν. 703/77, όπως ισχύει, η υποχρέωση γνωστοποίησης 
όταν οφείλεται σε μερίδιο αγοράς απαιτεί απόκτηση ή 
αύξηση τουλάχιστον 35%. Οπως αναφέρθηκε ανωτέρω 
και με βάση τα μέχρι σήμερα στοιχεία, το μερίδιο αγοράς 
της Ββδΐ μετά τη συγκέντρωση ανέρχεται σε 34,5%. Συνε¬ 
πώς η εταιρεία, με βάση το Νόμο, όπως ισχύει σήμερα, 
δεν έχει υποχρέωση γνωστοποίησης στην Επιτροπή και 
ως εκ τούτου η υποβληθείσα εκπρόθεσμη γνωστοποίηση 
είναι άνευ αντικειμένου. Εξάλλου, ακόμη και στην περί¬ 
πτωση που το μερίδιο αγοράς της Ββδΐ, μετά τη συγκέ¬ 
ντρωση, ανερχόταν τουλάχιστον σε 35%, αποτα στοιχεία 
του φακέλου, δεν προκύπτει οτι η υπο κρίση συγκέντρω¬ 
ση μπορεί να περιορίσει σημαντικά τον ανταγωνισμό στην 
ελληνική αγορά ή σε ένα σημαντικό σε συνάρτηση με τα 
χαρακτηριστικά των προϊόντων τμήμα της και ιδίως με τη 
δημιουργία ή ενίσχυση δεσπόζουσας θέσης, κατά την έν¬ 
νοια του άρθρου 4γπαρ. 1 Ν. 703/1977, όπως ισχύει, δε¬ 
δομένης της δομής της αγοράς των βιταμινών στην Ελ¬ 
λάδα, η οποία, όπως προκύπτει απο την έρευνα της Γραμ- 
ματείας, χαρακτηρίζεται απο ανταγωνισμό πολλών 
παραγωγώνπου δρουνπαγκοσμίως, έλλειψη σημαντικών 
νομικών φραγμών και, γενικά, δυνατότητες εύκολης ει¬ 
σόδου στην αγορά ενδιαφερομένων παραγωγών και 
εμπόρων. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Αποφάσισε : Α) ότι η κρινόμενη συγκέντρωση, η οποία 
συμφωνήθηκε με την από 6.7.2000 σύμβαση μεταξύ αφε¬ 
νός των αλλοδαπών εταιρειών ΤβΚθάβ ΟίΐθπιίοΒΐ Ιη- 
άυεΐπθδ Είά, Τ3ΐ<θά3 Απιθιίοβ Ιπσ, ΤαΙ<θά3 Ευτορβ ΟπιόΗ 
και αφετέρου των εταιρειών Ββδί ΑΙάίθηρΘδθΙΙδοΙίΒίί, Ββεί 
0θΓροΓ3ΐϊοπ και Β3δί ΗβπάθΙευπά ΕχροάΟηπόΗ, και η 
οποία αφορά α) τη μεταβίβαση από την ΤαΚθά3 στη Β3δί 
και στις θυγατρικές της, της επιχειρηματικής δραστηριό¬ 
τητας της πρώτης που αφορά την παραγωγή και διάθεση 
βιταμινών προοριζόμενων για βιομηχανική χρήση (ασυ¬ 
σκεύαστες βιταμίνες) και β) την προμήθεια της Β3δί από 
την Τ3 Κθ 03 προϊόντων ασυσκεύαστων βιταμινών για συ¬ 
γκεκριμένο χρονικό διάστημα, δεν εμπίπτει στο πεδίο 
εφαρμογήςτου άρθρου 4β παρ. 1 ν. 703/1977, όπως ισχύ¬ 
ει σήμερα και 

Β) ότι υπο το καθεστώς του Ν. 703/1977, όπως ίσχυε κα¬ 
τά τη σύναψη της σύμβασης, την 6.7.2000, η εταιρεία 
ΒΑ3Ρ ΑΚΙίθηρβδθΙΙεσΙιεΙΙ υπεχρεούτο να προβεί σε γνω¬ 
στοποίηση κατ’ εφαρμογή των άρθρων 1 παρ. 26 Ν. 
2837/2000 και 4β παρ. 1 Ν. 703/1977, όπως ίσχυε κατά το 
χρόνο σύναψης της σύμβασης, την οποία γνωστοποίηση 
υπέβαλε υπαιτίως εκπρόθεσμα, την 22.9.2000, και συνε¬ 
πώς επιβάλει σε βάρος της πρόστιμο ύψους 50.000.000 
δρχ., το οποίο αντιστοιχεί σε ποσοστό 0,2% περίπου του 
κύκλου εργασιών που πραγματοποίησε η Ββδί στην ελλη¬ 
νική αγορά το έτος 1999. 

Η απόφαση εκδόθηκε την 21η Ιουνίου 2001 

Η απόφαση να δημοσιευθεί στην Εφημερίδα της Κυ- 
βερνήσεως σύμφωνα με το άρθρο 23 παρ. 7 του Κανονι¬ 
σμού Λειτουργίας και Διαχείρισης της Επιτροπής Αντα¬ 
γωνισμού (ΦΕΚ361/Β/4.4.2001). 

Ο Συντάξας την απόφαση Ο Πρόεδρος 
ΝIΚ. ΚΑΡΑΜ ΗΤΣΑΝΗΣ ΔΗ Μ. ΤΖΟΥΓΑΝΑΤΟΣ 

Η Γραμματέας 
ΑΙΚΑΤΕΡΙΝΗ ΤΡΙΒΕΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




